|  |
| --- |
| grbrh |
| R E P U B L I K A H R V A T S K A PRIMORSKO – GORANSKA ŽUPANIJA  OPĆINA PUNAT |
| **OPĆINSKI NAČELNIK** |
| KLASA: 342-01/19-01/04 |
| URBROJ: 2142-02-03/3-19-2 |
| Punat, 25. studenog 2019. godine |

Na temelju članka 5. Uredbe o postupku davanja koncesijskog odobrenja na pomorskom dobru („Narodne novine“, broj 36/04, 63/08, 133/13 i 63/14) i čl. 45. Statuta Općine Punat („Službene novine PGŽ“, broj 8/18 i 10/19) donosim

**PLAN UPRAVLJANJA POMORSKIM DOBROM NA**

## PODRUČJU OPĆINE PUNAT ZA 2020. GODINU

### OPĆE ODREDBE

**Članak 1.**

Redovnim upravljanjem pomorskim dobrom smatra se briga o zaštiti i održavanju pomorskog dobra u općoj uporabi.

O redovnom upravljanju pomorskim dobrom u općoj uporabi na području općine Punat, brigu vodi Općina Punat, putem godišnjeg Plana upravljanja pomorskim dobrom (u daljnjem tekstu: Plan).

Općina Punat upravlja pomorskim dobrom u skladu sa Zakonom o pomorskom dobru i morskim lukama („Narodne novine“, broj 158/03, 100/04, 141/06, 38/09, 123/11, 56/16 i 98/19), Uredbom o postupku davanja koncesijskih odobrenja na pomorskom dobru („Narodne novine“, broj 36/04, 63/08, 133/133 i 63/14) i ovim Planom na način da:

* zaštićuje i održava pomorsko dobro u općoj uporabi sanacijom nastalih manjih oštećenja na pomorskom dobru (saniranje sunčališta, popravljanje ograda i stepenica za ulaz u more i sl.), uređenjem plaža nasipavanjem šljunka i drugog materijala na način da se ne mijenja granica kopnenog i morskog dijela pomorskog dobra, čišćenjem i odvozom smeća, postavljanjem posuda za odlaganje smeća na plažama, postavljanjem tuševa i sl. Na dijelovima pomorskog dobra za koje je dodijeljena koncesija ili koncesijsko odobrenje za obavljanje određene djelatnosti na morskoj obali, o zaštiti i održavanju pomorskog dobra brine se ovlaštenik koncesije, odnosno korisnik koncesijskog odobrenja.
* dodjeljuje koncesijska odobrenja za obavljanje djelatnosti na pomorskom dobru koja ne isključuju niti ograničavaju opću uporabu pomorskog dobra, putem Vijeća za davanje koncesijskih odobrenja na pomorskom dobru Općine Punat.

**Članak 2.**

Komunalni redar Općine Punat vrši nadzor nad korištenjem pomorskog dobra.

Ukoliko komunalni redar utvrdi da se korištenje pomorskog dobra ne vrši na način propisan zakonom, odnosno da je u suprotnosti s koncesijskim odobrenjem izdatim od Vijeća za davanje koncesijskih odobrenja na pomorskom dobru Općine Punat o tome će izvjestiti Lučku ispostavu Punat, druga nadležna tijela i Vijeće za davanje koncesijskog odobrenja Općine Punat.

Komunalni redar Općine Punat ovlašten je provoditi nadzor nad korisnicima koncesijskog odobrenja na pomorskom dobru u smislu pridržavanja odredbi odobrenja kao i kontrole posjedovanja urednih koncesijskih odobrenja.

Komunalni redar Općine Punat ovlašten je naložiti rješenjem uklanjanje stvari i naprava koja se nalaze na mikrolokacijama protivno koncesijskim odobrenjima, Odluci o komunalnom redu („Službene novine Primorsko-goranske županije“ broj 18/18) i ovom Planu.

**Članak 3.**

Ovim se Planom utvrđuje slijedeće:

* popis djelatnosti iz Jedinstvenog popisa djelatnosti na pomorskom dobru koje se mogu obavljati na području općine Punat i mikrolokacije za obavljanje istih;
* sredstva za redovno upravljanje pomorskim dobrom i
* plan redovnog upravljanja pomorskim dobrom u 2020. godini na području općine Punat.

1. **POPIS DJELATNOSTI NA POMORSKOM DOBRU I MIKROLOKACIJE ZA OBAVLJANJE DJELATNOSTI**

**Članak 4.**

Na području općine Punat, mogu se obavljati djelatnosti na pomorskom dobru na mikrolokacijama kako slijedi:

|  |  |  |  |  |  |  |  |
| --- | --- | --- | --- | --- | --- | --- | --- |
| **R.br.**  **ML** | | **Naziv ML** | **k.č./k.o.** | **Djelatnost** | **Sredstvo** | **Količina (broj)/Površina (m2)** | **Iznos** |
| **1.** | | Područje kupališta – plaža u Puntu, od slastičarnice "Oaza" do Starog kupališta | 9100/1 k.o. Punat | iznajmljivanje sredstava | osim skutera i sredstva za vuču |  |  |
| komercijalno-rekreacijski sadržaji | ležaljke  suncobrani | 40 kom  5 kom | 40,00 kn/kom |
| ML 1.jpg ML 1-B.jpg | | | | | | | |
| **2.** | | \*Staro kupalište | 9100/2 k.o. Punat | ugostiteljstvo i trgovina | pripadajuća terasa ugostiteljskog objekta | 86,16 m2 | 600,00 kn/m2 |
| iznajmljivanje sredstava |  |  |  |
| komercijalno-rekreacijski sadržaji | ležaljke i suncobrani | 40 ležaljki  16 suncobrana | 40,00 kn/kom |
| ML 2.jpg | | | | | | | |
| **3.** | | Područje od Starog kupališta do rta Pod stražicu (crkvice Sv. Nikole) | Uz Šetalište Ivana Brusića | iznajmljivanje sredstava | osim skutera i sredstva za vuču |  |  |
| komercijalno-rekreacijski sadržaji | ležaljke i suncobrani | 20 ležaljki  4 suncobrana | 40,00 kn/kom |
| ML 3.jpg ML 3-B.jpg | | | | | | | |
| **4.** | **Područje od rta Pod stražicu (crkvica Sv. Nikole) do kraja uvale Medane (Gramaul)**  **predviđeno je za djelatnosti ugostiteljstva i trgovine, iznajmljivanja sredstava i**  **komercijalno rekreacijske sadržaje.**  **Šljunčani i pjeskoviti dijelovi uvala – plaža, kao i zelena površina iznad treće uvale**  **južno od rta Pod stražicu nisu dijelovi gore navedenih mikrolokacija te se na istima**  **zabranjuje ometanje slobodna korištenja od strane korisnika koncesijskih odobrenja**  **na pomorskom dobru na cijelom području mikrolokacija označenih rednim brojem 4.**  **Područje se dijeli se na ML kako slijedi:** | | | | | | |
| **ML 4.jpg** | | | | | | | |
| **4.1.** | | Prvi nasip (pero) južno od rta Pod stražicu s pripadajućom zelenom površinom i morskim dijelom mikrolokacije | dio k.č. 4793 k.o. Punat | iznajmljivanje sredstava | kanu/kajak  SUP | 6 kom kajak/kanu  2 kom SUP | 500,00 kn/kom |
| komercijalno-rekreacijski sadržaji | ležaljke i  suncobani | 80 ležaljki  40 suncobrana | 40,00 kn/kom |
| morski dio mikrolokacije | aquapark | 1 | 8.000,00 kn paušal |
| ML 4.1.jpg | | | | | | | |
| **4.2.** | | Mikrolokacija se dijeli na dva dijela:  a) dio zelene površine iznad druge uvale južno od rta Pod stražicu  b) dio drugog nasipa (pera) južno od rta Pod stražicu | dio k.č. 4793 k.o. Punat | komercijalno-rekreacijski sadržaji | ležaljke i suncobrani | a)  42 ležaljki  21 suncobrana | 40,00 kn/kom |
| ML 4.2 (a i b) i ML 4.3.jpg | | | | | | | |
| **4.3.** | | Vrh drugog nasipa (pera) južno od rta Pod stražicu | dio k.č. 4793 k.o. Punat | **iznajmljivanje sredstava ili mjesto za službu motrenja i spašavanja** |  |  |  |
| ML 4.2 (a i b) i ML 4.3.jpg | | | | | | | |
| **4.4.** | | Treći nasip (pero) južno od rta Pod stražicu | dio k.č. 4793 k.o. Punat | ugostiteljstvo i trgovina  komercijalno-rekreacijski sadržaji | montažni objekt do 12m2  ležaljke i suncobrani  zabavni sadržaj | 1 kom  20 ležaljki  10 suncobrana  2 kacige za podvodnu šetnju | 15.000,00 kn – paušal  40,00 kn/kom  1.500,00 kn/kom |
| ML 4.4.jpg | | | | | | | |
| **4.5.** | | Južna obala četvrte uvale južno od rta Pod stražicu, smještena na rtu Punta de bij | dio k.č. 9141 k.o. Punat | komercijalno-rekreacijski sadržaji | ležaljke i suncobrani | 40 ležaljki  20 suncobrana | 40,00 kn/kom |
| ML 4.5.jpg | | | | | | | |
| **4.6.** | | Rt Punta de bij | dio k.č. 9141 k.o. Punat | ugostiteljstvo i trgovina | montažni objekt do 12m2 | 1 | 15.000,00 kn – paušal |
| iznajmljivanje sredstava | sredstvo za vuču  skuter (Jet Ski)  SUP | 2 glisera  2 kom  2 kom | 50,00 kn/kW  6.000,00 kn/plovilo  500,00 kn/kom |
| komercijalno- rekreacijski sadržaji | ležaljke i suncobrani | 100 ležaljki  50 suncobrana | 40,00 kn/kom |
|  | | | | | | | |
| **4.7.** | | Plažni sunčališni prostor omeđen šetnicom i pjeskovitom uvalom Punta de bij | dio k.č. 9141 k.o. Punat | komercijalno- rekreacijski sadržaji | ležaljke i suncobrani | 64 ležaljke  32 suncobrana | 40,00 kn/kom |
| ML 4.7.jpg | | | | | | | |
| **4.8.** | | Uvala Medane – Gramaul omeđeno šetnicom i šljunčanim ili stjenovitim sunčalištem | dio k.č. 9141 k.o. Punat | komercijalno- rekreacijski sadržaji | ležaljke i suncobrani | 20 ležaljki  10 suncobrana | 40,00 kn/kom |
| dio k.č. 4804/3 k.o. Punat | komercijalno- rekreacijski sadržaji | ležaljke i suncobrani | 20 ležaljki  10 suncobrana | 40,00 kn/kom |
| dio k.č. 5091/2 k.o. Punat | komercijalno- rekreacijski sadržaji | ležaljke i suncobrani | 26 ležaljki  13 suncobrana | 40,00 kn/kom |
| ML 4.8.jpg | | | | | | | |
| **5.** | | Područje od uvale Medane (Gramaul) do miljomjera |  | iznajmljivanje sredstava |  |  |  |
| ugostiteljstvo i trgovina |  |  |  |
| komercijalno-rekreacijski sadržaji |  |  |  |
| ML 5.jpg | | | | | | | |
| **6.** | | **Područje od miljomjera do uključivo uvale Purćele** – **pod koncesijom "Hotela Punat" d.d.** | | | | | |
| **7.** | | Područje od rta Negrit do plaže Oprna |  | iznajmljivanje sredstava |  |  |  |
| ugostiteljstvo i trgovina |  |  |  |
| komercijalno-rekreacijski sadržaji |  |  |  |
| ML 7.jpg | | | | | | | |
| **8.** | | Područje plaže Oprna |  | iznajmljivanje sredstava | pedaline | 2 kom | 500,00 kn/kom |
| ugostiteljstvo i trgovina |  |  |  |
| komercijalno-rekreacijski sadržaji | ležaljke i suncobrani | 100 ležaljki  50 suncobrana | 30,00 kn/kom |
| oprna.jpg | | | | | | | |
| **9.** | | Uvale do područja „Škrila“ (isključena plaža „Zaglav“) |  | iznajmljivanje sredstava |  |  |  |
| ugostiteljstvo i trgovina |  |  |  |
| komercijalno-rekreacijski sadržaji |  |  |  |
| ML 8.jpg | | | | | | | |
| **10.** | | **Područje „Škrila“ – pod koncesijom „Valamar Rivijera“ d.d. Poreč** | | | | | |
| **10a)** | | Područje plaža ispod autokampa „Škrila“ – od granice koncesije do mostića i od mostića (zona FKK) do prve prirodne prepreke na plaži) |  | komercijalno-rekreacijski sadžaji | ležaljke i suncobrani | 60 ležaljki  30 suncobrana | 30,00 kn/kom |
|  | | | | | | | |
| **11.** | | Područje plaža pod naseljem Stara Baška (\* isključena prva plaža do lučice Stara Baška prema selu) |  | iznajmljivanje sredstava | osim skutera i sredstva za vuču |  |  |
| ugostiteljstvo i trgovina |  |  |  |
| komercijalno-rekreacijski sadržaji | ležaljke i suncobrani | 20 + 10 á lokacija |  |
| ML 10.jpgML 10-B.jpg | | | | | | | |
| **12.** | | Područje od lučice Stara Baška do uvale Zala |  | iznajmljivanje sredstava |  |  |  |
| ugostiteljstvo i trgovina |  |  |  |
| komercijalno-rekreacijski sadržaji |  |  |  |
| ML 12.jpg | | | | | | | |
| **13.** | | Uvala Zala |  | iznajmljivanje sredstava | kajak | 8 kom | 500,00 kn/kom |
| ugostiteljstvo i trgovina | montažni objekt do 12m2 | 1 kom | 12.000,00 kn paušal |
| komercijalno-rekreacijski sadržaji | ležaljke i suncobrani | 10 ležaljki  5 suncobrana | 30,00 kn/kom |
|  | | | | | | | |

Tumač za mikrolokacije označene zvjezdicom:

\* ML 2 - *ukoliko se do 30. travnja 2020. godine ne obavi postupak dodjele koncesije, dodjeljivat će se koncesijska odobrenja na pomorskom dobru.*

**Članak 5.**

Za djelatnosti: iznajmljivanje sredstava, ugostiteljstvo i trgovina i komercijalno rekreacijski sadržaji, Vijeće za davanje koncesijskih odobrenja na pomorskom dobru Općine Punat, odredit će točnu mikrolokaciju na morskoj obali; a prije izdavanja odobrenja zatražit će suglasnost nadležne lučke ispostave s naslova sigurnosti plovidbe za obavljanje djelatnosti koje su posebno naznačene u Jedinstvenom popisu djelatnosti na pomorskom dobru.

Objekti-kiosci u kojima se obavlja djelatnost ugostiteljstva i trgovine moraju biti usklađeni s Odlukom o izgledu montažnih objekata-kiosaka („Službene novine PGŽ“, broj 23/14).

**Članak 6.**

Troškove postupka za izdavanje koncesijskog odobrenja snosi podnositelj zahtjeva i to 70,00 kuna u upravnim biljezima te 230,00 kuna uplatom na žiro račun Općine Punat po primitku zaključka s pozivom na plaćanje u zadanom roku.

**Članak 7.**

Na području šljunčanih prirodnih plaža u Staroj Baški zabranjeno je betonirati postolja za suncobrane.

Vijeće za dodjelu koncesijskih odobrenja može odbiti dodijeliti koncesijsko odobrenje ili rješenjem oduzeti korisništvo po izdanom koncesijskom odobrenju korisniku koji:

* ima zabilježena dugovanja prema Općini Punat;
* ne izvrši uplatu za koncesijsko odobrenje i troškove postupka u roku iz Zaključka Vijeća za dodjelu koncesijskih odobrenja;
* ne brine o čistoći i izgledu sredstava i mikrolokacije za koje mu je izdano koncesijsko odobrenje;
* na čiji rad Vijeće za dodjelu koncesijskih odobrenja dobiva pritužbe;
* koji djelatnost obavlja suprotno odredbama utvrđenim ovim Planom te izdanog mu koncesijskog odobrenja.

**Članak 8.**

U slučaju da se za istu mikrolokaciju pojavi veći broj podnesenih zahtjeva, Vijeće za dodjelu koncesijskih odobrenja u razmatranju zahtjeva vodit će se sljedećim kriterijem:

Prilikom rješavanja zahtjeva prednost se daje podnositelju zahtjeva koji je prvi podnio zahtjev, a postojećem korisniku mikrolokacije prednost se može dati ukoliko su ispunjeni uvjeti:

* da korisnik nema zabilježenih dugovanja prema Općini Punat;
* da je korisnik uredno uplaćivao iznos koncesijske naknade u zadanim rokovima;
* da je korisnik u godinama korištenja mikrolokacije radio na podizanju kvalitete

ponude i sredstava kojima obavlja djelatnost na mikrolokaciji;

* da je korisnik u godinama korištenja mikrolokacije istu oplemenjivao i kvalitetno održavao;
* da nisu zabilježene pritužbe na rad korisnika mikrolokacije.

**Članak 9.**

Korisnici koncesijskih odobrenja dužni su se pridržavati propisa o sigurnosti plovidbe, zaštite okoliša i reda na pomorskom dobru te uvažavati značaj pomorskog dobra kao općeg dobra od interesa za Republiku Hrvatsku.

1. **SREDSTVA ZA REDOVNO UPRAVLJANJE I PLAN REDOVNOG PRAVLJANJA POMORSKIM DOBROM**

**Članak 10.**

U 2020. godini planiraju se sredstva za redovno upravljanje pomorskim dobrom u procjenjenom iznosu od **=2.797.811,00 Kn** koja su u Proračunu Općine Punat osigurana iz slijedećih izvora:

a) prihod od koncesija na pomorskom dobru..............................................530.000,00 kn

b) prihod od koncesijskih odobrenja...........................................................190.000,00 kn

c) ostali prihodi iz proračuna....................................................................2.077.811,00 kn

**UKUPNO a) – c).....................................................................................2.797.811,00 kn**

**Članak 11.**

Sredstva iz čl. 10. ovog Plana utrošit će se **u 2020. godini** sukladno njihovom pritjecanju na slijedeće aktivnosti:

a) Program „Plava zastava“...........................................................................22.000,00 kn

b) Održavanje javnih površina - plaža.........................................................120.811,00 kn

c) Održavanje plaža i šetnica – pomorsko dobro........................................100.000,00 kn

d) Ulaganja u rekonstrukciju Luke Punat.................................................2.200.000,00 kn

e) Uređenje šetnica........................................................................................30.000,00 kn

f) Montažni sistem plaža...............................................................................75.000,00 kn

g) Ulaganja na pomorskom dobru u Staroj Baški.......................................250.000,00 kn

**UKUPNO a) – e).....................................................................................2.797.811,00 kn**

Sanacije, rekonstrukcije i gradnja objekata koji se nalaze na lučkom području luka Punat i Stara Baška, obavit će se putem ili uz suglasnost Županijske lučke uprave Krk.

**Članak 12.**

Ovaj Plan stupa na snagu danom izdavanja Potvrde o usklađenosti Plana sa Županijskim godišnjim planom upravljanja pomorskim dobrom za 2020. godinu, od strane Upravnog odjela za pomorstvo, promet i veze Primorsko-goranske županije.

**OPĆINSKI NAČELNIK**

Marinko Žic